Document ID: /roh_data/filtered/fineweb-2-filterrobots_roh.jsonl.gz/71106

«Gadjama tuffm i zimzalla binban gligla wowolimai bin beri ban» – uschia tuna ina lingia d'ina poesia dadaistica recitada avant 100 onns en il Cabaret Voltaire a Turitg. Ma tge è DADA? Tge vul DADA? N'è DADA nagut u è DADA tut? E tge fastizs ha quest moviment laschà enavos tar in student rumantsch ch'ha frequentà circuls dadaistics?
A chaschun dal giubileum da 100 onns DADA sa metta il Magazin da cultura a la tschertga da respostas e da «gaga di bling blong».
En la rubrica litterara sfeglia Esther Krättli en «Pathos und Parodie» da Clà Riatsch, in cudesch che mussa varts seriusas ed umoristicas da la litteratura rumantscha.
Redacziun: Astrid Alexandre